नोटबंदी के बाद लोगों को गाइडलाइन में पूरी तरह राहत मिलने की संभावना नहीं, बढ़ेंगे जमीन के दाम
जिला मूल्यांकन समिति की बैठक में शहर की जमीन की दरें फाइनल
बाबई रोड, हरदा बायपास पर महंगी होगी जमीन, 20 से 15 प्रतिशत बढ़ी गाइडलाइन, 1 अप्रैल से लागू होंगी दरें
भास्कर संवाददाता | होशंगाबाद
शहर में सबसे ज्यादा महंगी जमीन बाबई रोड की रहेगी। इस क्षेत्र में संपत्ति की गाइडलाइन 20 प्रतिशत तक बढ़ी है। नेशनल हाईवे पर भोपाल तिराहे से हरदा बायपास के आसपास की जमीन की गाइड लाइन 15 प्रतिशत और अन्य जगहों पर 5 से प्रतिशत से ऊपर गाइडलाइन बढ़ाई गई। जिला मूल्यांकन समिति की बैठक में ये दरें फाइनल की है। शासन से अंतिम मुहर लगना बाकी है। एक अप्रैल से नई दरें लागू हो जाएंगी। नोटबंदी के बाद लोगों को गाइड लाइन में पूरी तरह राहत मिलने की संभावना नहीं है।
मंगलवार को हुई बैठक में रेट जिला पंजीयन विभाग ने बताए। जिला मूल्यांकन समिति ने इसे स्वीकृत कर लिया है। जिला पंजीयक वीके जैन ने बताया कि लोगों से दावे-आपत्तियां ली जाएंगी। इस पर विचार होगा। शासन से स्वीकृति मिलने के बाद एक अप्रैल से इसे लागू कर दिया जाएगा।
यहां नहीं बढ़े रेट: मालाखेड़ी के अंदर की जगहों, डोंगरी, किशनपुर, खोजनपुर, फेफरताल अंदर,रसूलिया पूर्व के रेट नहीं बढ़े हैंं।
यहां क्यों बढ़े हैं रेट: बाबई रोड, भोपाल तिराहे से हरदा बायपास तक सबसे ज्यादा काॅलोनियां विकसित हो रही हैं। हरदा बायपास पर दो दर्जन काॅलोनी बन रही हैं।
मालाखेड़ी में बड़ के पेड़ के पास 1000 वर्गफीट प्लाॅट की गाइड लाइन 12500 रुपए प्रति वर्गमीटर
अभी रेट: 11 लाख 62 हजार है।
अब गाइडलाइन: 15000 रुपए प्रति वर्गमीटर प्रस्तावित कर दी गई है।
रजिस्ट्री में अब 1 लाख 19 हजार 650 रुपए लगेंगे।
अतिरिक्त देने होंगे: 11 हजार 580 रुपए
बाबई रोड, पुराना नाका से नया नाका, टोल टैक्स तक 20%
भोपाल तिराहे से हरदा बायपास तक मुख्य मार्ग पर 15
फेफरताल रोड काॅलोनी में 14%
आईटीआई तिराहे से डबल फाटक तक मुख्य मार्ग पर 13 %
अंकिता नगर, डोंगरी, रामगंज कुचबंदिया मोहल्ला, बाबा भारती, तिवारी काॅलोनी, बंजारा हिल्स, वैदिक बिहार गोकुलधाम में 11%
नई गाइडलाइन
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva mai_Deva bho_Deva bho_Deva hin_Deva awa_Deva hne_Deva